CELEX: 32009R0069
Language: ro
Date: 2009-01-23 00:00:00
Title: Regulamentul (CE) nr. 69/2009 al Comisiei din 23 ianuarie 2009 de modificare a Regulamentului (CE) nr. 1126/2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului în ceea ce privește Standardul Internațional de Raportare Financiară (IFRS) 1 și Standardul Internațional de Contabilitate (IAS) 27 (Text cu relevanță pentru SEE)

24.1.2009   
            
            
               RO
            
            
               Jurnalul Oficial al Uniunii Europene
            
            
               L 21/10
            
         
      REGULAMENTUL (CE) NR. 69/2009 AL COMISIEI
   
   din 23 ianuarie 2009
   de modificare a Regulamentului (CE) nr. 1126/2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului în ceea ce privește Standardul Internațional de Raportare Financiară (IFRS) 1 și Standardul Internațional de Contabilitate (IAS) 27
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1606/2002 al Parlamentului European și al Consiliului din 19 iulie 2002 privind aplicarea standardelor internaționale de contabilitate (1), în special articolul 3 alineatul (1),
   întrucât:
   
               (1)
            
            
               Prin Regulamentul (CE) nr. 1126/2008 al Comisiei (2), au fost adoptate anumite standarde internaționale și interpretări care existau la 15 octombrie 2008.
            
         
               (2)
            
            
               În mai 2008 Consiliul pentru standardele internaționale de contabilitate (IASB) a publicat amendamente la IFRS 1 Adoptarea pentru prima dată a Standardelor Internaționale de Raportare Financiară și IAS 27 Situații financiare consolidate și individuale „Costul unei investiții într-o filială, entitate controlată în comun sau entitate asociată”, denumite în continuare „amendamente la IFRS 1 și la IAS 27”. Amendamentele sunt după cum urmează: ele permit unei entități care adoptă pentru prima dată standardele să utilizeze în situațiile sale financiare individuale fie valoarea justă la data trecerii entității la IFRS-uri, fie valoarea contabilă precedentă conform principiilor contabile general acceptate (GAAP) la data respectivă; definiția „metodei costului” este eliminată din IAS 27 și, în consecință, un investitor trebuie să recunoască drept venituri în situațiile sale financiare individuale toate dividendele primite de la o filială, entitate controlată în comun sau entitate asociată, chiar dacă dividendele sunt plătite din rezervele dinaintea achiziției; ele clarifică și modul de determinare al costului unei investiții, în conformitate cu IAS 27, în cazul în care o societate-mamă reorganizează modul de funcționare al grupului său prin crearea unei noi entități drept societatea-sa mamă, iar această nouă societate-mamă obține controlul societății-mamă inițiale prin emiterea de instrumente de capitaluri proprii în schimbul instrumentelor de capitaluri proprii ale societății-mamă inițiale.
            
         
               (3)
            
            
               Consultarea cu grupul de experți tehnici (TEG) al Grupului consultativ european pentru raportarea financiară (EFRAG) confirmă faptul că amendamentele la IFRS 1 și IAS 27 îndeplinesc criteriile tehnice pentru adoptare stabilite la articolul 3 alineatul (2) din Regulamentul (CE) nr. 1606/2002. În conformitate cu Decizia Comisiei 2006/505/CE din 14 iulie 2006 de instituire a Grupului de examinare a avizelor privind standardele contabile în vederea consilierii Comisiei cu privire la obiectivitatea și neutralitatea avizelor Grupului consultativ european pentru raportări financiare (EFRAG) (3), grupul de examinare a avizelor privind standardele contabile a analizat avizul EFRAG privind adoptarea și a confirmat Comisiei că acesta este echilibrat și obiectiv.
            
         
               (4)
            
            
               Prin urmare, Regulamentul (CE) nr. 1126/2008 trebuie modificat în consecință.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului de reglementare contabilă,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 1126/2008 se modifică după cum urmează:
   
               1.
            
            
               Standardul Internațional de Raportare Financiară (IFRS) 1 Adoptarea pentru prima dată a Standardelor Internaționale de Raportare Financiară se modifică conform anexei la prezentul regulament;
            
         
               2.
            
            
               Standardul Internațional de Contabilitate (IAS) 27 Situații financiare consolidate și individuale se modifică conform anexei la prezentul regulament;
            
         
               3.
            
            
               IAS 18, IAS 21 și IAS 36 se modifică în conformitate cu amendamentele la IAS 27, conform anexei la prezentul regulament.
            
         Articolul 2
   Societățile aplică amendamentele la IFRS 1 și IAS 27, conform anexei la prezentul regulament, cel mai târziu de la data începerii primului lor exercițiu financiar care debutează după 31 decembrie 2008.
   Articolul 3
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 ianuarie 2009.
      
         
            Pentru Comisie
         
         Charlie McCREEVY
         
         
            Membru al Comisiei
         
      
   
   
      (1)  JO L 243, 11.9.2002, p. 1.
   
      (2)  JO L 320, 29.11.2008, p. 1.
   
      (3)  JO L 199, 21.7.2006, p. 33.
   
      ANEXĂ
      STANDARDE INTERNAȚIONALE DE CONTABILITATE
      
                  IFRS 1 și IAS 27
               
               
                  Amendamente la IFRS 1 Adoptarea pentru prima dată a Standardelor Internaționale de Raportare Financiară și IAS 27 Situații financiare consolidate și individuale - Costul unei investiții într-o filială, entitate controlată în comun sau entitate asociată
               
            
         Reproducerea permisă în Spațiul Economic European. Toate drepturile existente rezervate în afara SEE, cu excepția dreptului de reproducere în scopul uzului personal sau în alte scopuri legitime. Informații suplimentare pot fi obținute de la IASB, la adresa www.iasb.org
      
      AMENDAMENTE LA IFRS 1 ADOPTAREA PENTRU PRIMA DATĂ A STANDARDELOR INTERNAȚIONALE DE RAPORTARE FINANCIARĂ ȘI IAS 27 SITUAȚII FINANCIARE CONSOLIDATE ȘI INDIVIDUALE
      COSTUL UNEI INVESTIȚII ÎNTR-O FILIALĂ, ENTITATE CONTROLATĂ ÎN COMUN SAU ENTITATE ASOCIATĂ
      Amendamente la IFRS 1
      Adoptarea pentru prima dată a Standardelor Internaționale de Raportare Financiară
      
         După punctul 13 litera (e) se adaugă punctul 13 litera (ea). După punctul 23 se adaugă un titlu și punctele 23A și 23B. Punctele 25A și 34C se modifică. După punctul 44 se adaugă un titlu și punctul 44A. După punctul 47J se adaugă punctul 47K.
      
      RECUNOAȘTERE ȘI EVALUARE
      Scutiri de la aplicarea altor IFRS-uri
      
                  13
               
               
                  O entitate poate să aleagă să folosească una sau mai multe dintre următoarele scutiri:
                  
                              (a)
                           
                           
                              …
                           
                        
                              (ea)
                           
                           
                              investiții în filiale, entități controlate în comun și entități asociate (punctele 23A și 23B);
                           
                        
                              (f)
                           
                           
                              …
                           
                        
            Investiții în filiale, entități controlate în comun și entități asociate
      
                  23A
               
               
                  Când o entitate întocmește situații financiare individuale, IAS 27 Situații financiare consolidate și individuale impune acesteia să contabilizeze investițiile sale în filiale, entități controlate în comun și entități asociate:
                  
                              (a)
                           
                           
                              fie la cost,
                           
                        
                              (b)
                           
                           
                              fie în conformitate cu IAS 39 Instrumente financiare: recunoaștere și evaluare.
                           
                        
            
                  23B
               
               
                  Dacă o entitate care adoptă pentru prima dată standardele evaluează la cost o astfel de investiție, în conformitate cu punctul 23A litera (a), aceasta trebuie să evalueze respectiva investiție în situația poziției sale financiare IFRS de deschidere la una din următoarele valori:
                  
                              (a)
                           
                           
                              costul determinat în conformitate cu IAS 27 sau
                           
                        
                              (b)
                           
                           
                              costul presupus. Costul presupus al unei asemenea investiții trebuie să fie:
                              
                                          (i)
                                       
                                       
                                          valoarea sa justă (determinată în conformitate cu IAS 39) la data trecerii entității la IFRS-uri în situațiile sale financiare individuale sau
                                       
                                    
                                          (ii)
                                       
                                       
                                          valoarea sa contabilă precedentă conform principiilor contabile general acceptate (GAAP) la data respectivă.
                                       
                                    O entitate care adoptă pentru prima dată standardele poate alege fie punctul (i) fie punctul (ii) de mai sus pentru a evalua investiția sa în fiecare filială, entitate controlată în comun sau entitate asociată pe care alege să o evalueze utilizând un cost presupus.
                           
                        
            Desemnarea instrumentelor financiare recunoscute anterior
      
                  25A
               
               
                  IAS 39 permite …
               
            Excepții de la aplicarea retroactivă a altor IFRS-uri
      Interese care nu controlează
      
                  34C
               
               
                  O entitate care adoptă standardele pentru prima dată trebuie să aplice următoarele dispoziții din IAS 27 (modificat în 2008)…
               
            PREZENTARE ȘI DESCRIERE
      Utilizarea costului presupus pentru investiții în filiale, entități controlate în comun și entități asociate
      
                  44A
               
               
                  În mod similar, dacă o entitate utilizează un cost presupus în situația poziției sale financiare IFRS de deschidere pentru o investiție într-o filială, entitate controlată în comun sau entitate asociată în situațiile sale financiare individuale (a se vedea punctul 23B), primele situații financiare IFRS ale entității întocmite trebuie să prezinte:
                  
                              (a)
                           
                           
                              costul presupus agregat al investițiilor pentru care costul presupus este valoarea lor contabilă precedentă conform principiilor contabile general acceptate (GAAP);
                           
                        
                              (b)
                           
                           
                              costul presupus agregat al investițiilor pentru care costul presupus este valoarea justă; și
                           
                        
                              (c)
                           
                           
                              ajustarea agregată a valorilor contabile raportate conform principiilor contabile general acceptate (GAAP) anterioare.
                           
                        
            DATA INTRĂRII ÎN VIGOARE
      
                  47K
               
               
                  
                     Costul unei investiții într-o filială, entitate controlată în comun sau entitate asociată (Amendamente la IFRS 1 și IAS 27), publicat în mai 2008, a adăugat punctele 13(ea), 23A, 23B și 44A. O entitate trebuie să aplice respectivele puncte pentru perioadele anuale care încep la 1 ianuarie 2009 sau ulterior acestei date. Se permite aplicarea anterior acestei date. Dacă o entitate aplică punctele pentru o perioadă anterioară, entitatea trebuie să prezinte acest fapt.
               
            Amendamente la IAS 27
      Situații financiare consolidate și individuale (modificat în mai 2008 prin Îmbunătățiri aduse IFRS-urilor)
      La punctul 4, referința la „metoda costului” este eliminată. După punctul 38 se adaugă punctele 38A-38C. După punctul 45A se adaugă punctele 45B și 45C.
      DEFINIȚII
      [Se elimină referința la „metoda costului”.]
      CONTABILIZAREA ÎN SITUAȚIILE FINANCIARE INDIVIDUALE A INVESTIȚIILOR ÎN FILIALE, ENTITĂȚI CONTROLATE ÎN COMUN ȘI ENTITĂȚI ASOCIATE
      
                  38A
               
               
                  O entitate trebuie să recunoască un dividend de la o filială, entitate controlată în comun sau entitate asociată în profit sau pierdere în situațiile sale financiare individuale când dreptul său de a primi dividendul este stabilit.
               
            
                  38B
               
               
                  Când o societate-mamă reorganizează structura grupului său prin crearea unei noi entități drept societatea sa mamă într-un mod care satisface următoarele criterii:
                  
                              (a)
                           
                           
                              noua societate-mamă obține controlul societății-mamă inițiale prin emiterea de instrumente de capitaluri proprii în schimbul instrumentelor de capitaluri proprii ale societății-mamă inițiale;
                           
                        
                              (b)
                           
                           
                              activele și datoriile noului grup și ale grupului inițial sunt aceleași imediat înainte și după reorganizare; și
                           
                        
                              (c)
                           
                           
                              proprietarii societății-mamă inițiale înainte de reorganizare au aceleași participații, în valoare absolută și în valoare reală, în activele nete ale grupului inițial și ale grupului nou imediat înainte și după reorganizare
                           
                        iar noua societate-mamă contabilizează investiția sa în societatea-mamă inițială în situațiile sale financiare individuale în conformitate cu punctul 38 litera (a), noua societate-mamă trebuie să evalueze costul la valoarea contabilă a părții lui din elementele de capital evidențiate în situațiile financiare individuale ale societății-mamă inițiale la data reorganizării.
               
            
                  38C
               
               
                  În mod asemănător, o entitate care nu este societate-mamă poate crea o nouă entitate drept societatea sa mamă într-un mod care să satisfacă criteriile de la punctul 38B. Cerințele de la punctul 38B se aplică în mod similar și unor asemenea reorganizări. În asemenea cazuri referințele la „societatea-mamă inițială” și „grupul inițial” sunt de fapt referințe la „entitatea originală”.
               
            DATA INTRĂRII ÎN VIGOARE ȘI TRANZIȚIA
      
                  45B
               
               
                  
                     Costul unei investiții într-o filială, entitate controlată în comun sau entitate asociată (Amendamente la IFRS 1 și IAS 27), publicat în mai 2008, a eliminat definiția metodei costului de la punctul 4 și a adăugat punctul 38A. O entitate trebuie să aplice aceste modificări prospectiv pentru perioadele anuale care încep la 1 ianuarie 2009 sau ulterior acestei date. Se permite aplicarea anterior acestei date. Dacă o entitate aplică modificările pentru o perioadă care începe anterior acestei date, entitatea trebuie să prezinte acest fapt și trebuie să aplice amendamentele aferente la IAS 18, IAS 21 și IAS 36 în același timp.
               
            
                  45C
               
               
                  
                     Costul unei investiții într-o filială, entitate controlată în comun sau entitate asociată (Amendamente la IFRS 1 și IAS 27) publicat în mai 2008 a adăugat punctele 38B și 38C. O entitate trebuie să aplice aceste puncte prospectiv pentru reorganizările care încep la 1 ianuarie 2009 sau ulterior acestei date. Se permite aplicarea anterior acestei date. În plus, o entitate poate opta pentru aplicarea punctelor 38B și 38C retrospectiv reorganizărilor anterioare care intră sub incidența punctelor respective. Însă, dacă o entitate retratează o reorganizare oarecare pentru a se conforma punctelor 38B și 38C, aceasta trebuie să retrateze toate reorganizările ulterioare care intră sub incidența acestor puncte. Dacă o entitate aplică punctele 38B și 38C pentru o perioadă anterioară, entitatea trebuie să prezinte acest fapt.
               
            
         Anexă
      
      Modificări ale altor IFRS-uri
      Entitățile trebuie să aplice următoarele modificări la IAS 18, IAS 18 și IAS 36 când aplică amendamentele aferente punctelor 4 și 38A din IAS 27.
      IAS 18   Venituri
      
      A1   IAS 18 este modificat după cum urmează.
      Punctul 32 este modificat și punctul 38 este adăugat după cum urmează:
      32   Când dobânda neplătită a fost acumulată înainte de achiziționarea unei investiții purtătoare de dobândă, încasările ulterioare de dobândă sunt distribuite între perioadele de preachiziție și de postachiziție; doar partea postachiziție este recunoscută ca venit.
      38   Costul unei investiții într-o filială, entitate controlată în comun sau entitate asociată (Amendamente la IFRS 1 Adoptarea pentru prima dată a Standardelor Internaționale de Raportare Financiară și IAS 27 Situații financiare consolidate și individuale), publicat în mai 2008, a modificat punctul 32. O entitate trebuie să aplice această modificare prospectiv pentru perioadele anuale care încep la 1 ianuarie 2009 sau ulterior acestei date. Se permite aplicarea anterior acestei date. Dacă o entitate aplică amendamentele aferente punctelor 4 și 38A din IAS 27 pentru o perioadă care începe anterior acestei date, entitatea trebuie să aplice în același timp modificarea punctului 32.
      IAS 21   Efectele variației cursurilor de schimb valutar
      
      A2   În IAS 21, punctul 49 este modificat după cum urmează:
      
                  49
               
               
                  O entitate poate să își cedeze total sau parțial participația într-o operațiune din străinătate prin vânzare, lichidare, rambursarea capitalului social sau abandonarea totală sau parțială a acestei entități. O reducere a valorii contabile a unei operațiuni din străinătate, fie datorată propriilor pierderi, fie din cauza unei deprecieri recunoscute de investitor nu constituie o cedare parțială. În consecință, nicio parte a câștigului sau pierderii din diferențe de curs valutar recunoscută la alte elemente ale rezultatului global nu este reclasificată în profit sau pierdere la momentul reducerii.
               
            IAS 36   Deprecierea activelor
      
      A3   În IAS 36, după punctul 12 litera (g) se adaugă un titlu și litera (h). După punctul 140C se adaugă punctul 140D.
      12   La evaluarea existenței indiciilor de depreciere a activelor o entitate trebuie să ia în considerare cel puțin următoarele indicații:
      …
      Dividende de la o filială, entitate controlată în comun sau entitate asociată
      
                  (h)
               
               
                  pentru o investiție într-o filială, entitate controlată în comun sau entitate asociată, investitorul recunoaște un dividend din investiție și există dovada că:
                  
                              (i)
                           
                           
                              valoarea contabilă a investiției în situațiile financiare individuale depășește valorile contabile din situațiile financiare consolidate ale activelor nete ale entității în care s-a investit, inclusiv fondul comercial aferent; sau
                           
                        
                              (ii)
                           
                           
                              dividendul depășește rezultatul global total al filialei, entității controlate în comun sau a entității asociate în perioada în care dividendul este declarat.
                           
                        
            140D   Costul unei investiții într-o filială, entitate controlată în comun sau entitate asociată (Amendamente la IFRS 1 Adoptarea pentru prima dată a Standardelor Internaționale de Raportare Financiară și IAS 27) publicat în mai 2008 a adăugat punctul 12 litera (h). O entitate trebuie să aplice această modificare prospectiv pentru perioadele anuale care încep la 1 ianuarie 2009 sau ulterior acestei date. Se permite aplicarea anterior acestei date. Dacă o entitate aplică amendamentele aferente punctelor 4 și 38A din IAS 27 pentru o perioadă care începe anterior acestei date, entitatea trebuie să aplice în același timp modificarea punctului 12 litera (h).